สลด วัยรุ่น ทวงหนี้ถูกเพื่อนยืมเงินจ่ายพนันบอลแทงตายสุดอนาถ 
วัยรุ่นทวงหนี้ยืมเงินพนันบอลถูกแทงตาย ย่านเคหะทุ่งสองห้อง เหตุ ลูกหนี้ไม่ยอมคืนเงินทวงแล้วเกิดทะเลาะกันอย่างรุนแรง จนเกิดเหตุสลด ,เมื่อเวลา 00.30 น. วันที่ 28 พ.ย. ร.ต.อ.ทศพร ดุดง รอง สว.(สอบสวน) สน.ดอนเมือง รับแจ้งเหตุแทงกันตายเสียชีวิต บริเวณลานหน้า เคหะทุ่งสองห้อง ถนนกำแพงเพชร 6 แขวงเขตดอนเมือง รุดตรวจสอบพร้อม พ.ต.อ.สุรเชษฐ์ บัณฑิตย์ผกก.สน.ดอนเมือง เจ้าหน้าที่ฝ่าย สส. สน.ดอนเมือง เจ้าหน้าที่กองพิสูจน์หลักฐาน แพทย์นิติเวช รพ.ภูมิพล และอาสาสมัครมูลนิธิป่อเต็กตึ๊ง,ที่เกิดเหตุ บริเวณลานเอนกประสงค์ ระหว่างแฟลต4 และแฟลต5 ที่พื้น พบศพ นายแดง(นามสมมุติ)  อายุ 19 ปี สวมเสื้อชุดกีฬาบอล สีแดง-เหลือง กางเกงขาสั้นสีแดง สภาพศพนอนหงายจมกองเลือด มีแผลถูกแทงใต้ราวนมซ้าย ใกล้กันบนโต๊ะหินอ่อน พบแกลอนน้ำดื่ม ขนาด 5 ลิตร กล่องยาแก้ไอ และเครื่องดื่มแป๊ปซี่ วางอยู่ เจ้าหน้าที่จึงเก็บไว้เป็นหลักฐาน โดยมี นางษิรชา เดโชอภิฉัตร อายุ 42 ปี เดินทางมาดูศพลูกชาย ร้องไห้แทบขาดใจ,สอบสวน น.ส.แพรว (นามสมมุติ) อายุ 16 ปี แฟนสาว ให้การว่า พักอยู่กับแฟน ย่านถนนช่างอากาศอุทิศ ห่างจากจุดเกิดเหตุ ประมาณกิโลกว่า ก่อนหน้านี้ ตนกับแฟนและเพื่อน ประมาณ 5-6 คน นั่งอยู่ที่โต๊ะหินอ่อน ระหว่างนั้น นายเอ (นามสมมุติ) อายุ 18 ปี ขี่รถจยย.ฮอนด้า เวฟ สีน้ำเงิน ไม่ทราบทะเบียน จากนั้นเกิดการทะเลาะกัน กระทั่ง นายเอ ชักอาวุธมีด ออกมาแทงแฟน จนล้มลงและขึ้นรถจยย.หลบหนีไป เนื่องจากนายเอ ยืมเงิน 1,500 บาท จากแฟน ไปจ่ายหนี้พนันบอล โดยปัจจุบันแฟนไม่ได้ทำงานหรือเรียน เคยเป็นอดีตนักฟุตบอล สโมสรโอสถสภา ตอนอายุประมาณ 16 ปี แต่ไม่ได้เล่นแล้ว,พ.ต.อ.สุรเชษฐ์ เปิดเผยว่า จากการสอบสวนพยานให้การว่า ผู้ก่อเหตุ คือ นายเอ(นามสมมุติ) อายุ 18 ปี ก่อนเกิดเหตุขี่รถจยย. มาจอดบริเวณโต๊ะหินอ่อนที่เกิดเหตุก่อนที่จะมีปากเสียงกันและแทงผู้ตาย และหลบหนีไป สาเหตุจากเรื่องที่ผู้ก่อเหตุติดหนี้ ผู้เสียชีวิต จากนี้จะทำการติดตามตัวผู้ก่อเหตุมาดำเนินคดี ต่อไป
วัยรุ่นทวงหนี้ยืมเงินพนันบอลถูกแทงตาย ย่านเคหะทุ่งสองห้อง เหตุ ลูกหนี้ไม่ยอมคืนเงินทวงแล้วเกิดทะเลาะกันรุนแรง จนเกิดเหตุสลด 
วัยรุ่น,ทวงหนี้ยืมเงินพนันบอล,แทงตาย,เคหะทุ่งสองห้อง,ทะเลาะกันอย่างรุนแรง